Υπάρχουν τρεις παράγοντες που θα πρέπει να λάβεις υπόψη σου όταν έρθει η στιγμή να επιλέξεις ανάμεσα σε αλουμίνιο και PVC:
Τιμή: Τα συνθετικά κουφώματα είναι αρκετά πιο οικονομικά σε σχέση με τις αλουμινοκατασκευές καθώς το PVC είναι πιο ευμετάβλητο σε σχέση με το αλουμίνιο. Απαιτεί έτσι λιγότερο χρόνο επεξεργασίας, γεγονός που μειώνει και το τελικό κόστος.
Αντοχή: Και τα δύο υλικά παρουσιάζουν μεγάλη αντοχή και διάρκεια ζωής με τη διαφορά ότι το αλουμίνιο δεν επηρεάζεται από τις κλιματικές συνθήκες και τον ήλιο.
Θερμομόνωση: Το PVC είναι κακός αγωγός της θερμότητας, ενώ το αλουμίνιο καλός. Αυτό σημαίνει ότι τα κουφώματα αλουμινίου, για να μειώσουν τις απώλειες ενέργειας, θα πρέπει να διαθέτουν ειδικό υλικό που τα καθιστά θερμά ή θερμοδιακοπτόμενα. Τα συνθετικά κουφώματα είναι από τη φύσης τους ιδανικά για υψηλά επίπεδα θερμομόνωσης.